দেওবাৰে বৰপেটা জিলাৰ সৰভোগত বেঁকী নৈৰ দলঙৰ পৰা এগৰাকী অচিনাকি যুৱতীয়ে জঁপিয়াই আত্মহত্যা কৰাৰ ঘটনা সংঘটিত হয়। প্ৰত্যক্ষদর্শীৰ পৰা জানিব পৰা মতে যুৱতীগৰাকী জীনছ পৰিহিতা আছিল আৰু যুৱতীগৰাকী ক'ৰ পৰা আহি তাত উপস্থিত হৈছিল সেয়া নিশ্চিত কৰিব পৰা নাই।
আনহাতে, বৰ্তমানলৈকে যুৱতীগৰাকীৰ পৰিচয় জানিব পৰা হোৱা নাই। যুৱতীগৰাকীয়ে নদীত জাঁপ দিয়া মাছমৰীয়াই দেখা পায় আৰু লগে লগে কেইবাজনো মাছমৰীয়াই উদ্ধাৰ অভিযান চলায় যদিও কোনো সন্ধান উলিয়াব নোৱাৰিলে।
তেওঁলোকে লগে লগেই সৰভোগ আৰক্ষীক খবৰ দিয়ে। পাছত আৰক্ষীয়ে ঘটনাস্থলীত উপস্থিত হৈ দলঙৰ পৰা পৰিত্যক্ত ছেন্দেল আৰু কাপোৰ উদ্ধাৰ কৰে।
ইপিনে আৰক্ষীয়ে তৎপৰতা প্ৰদৰ্শন কৰি এছ ডি আৰ এফ বাহিনীক খবৰ দিয়ে আৰু এছ ডি আৰ এফ বাহিনীয়ে ঘটনাস্থলীত উপস্থিত হৈ বেঁকী নৈত উদ্ধাৰ অভিযান চলায় যদিও এই পৰ্যন্ত যুৱতীগৰাকীৰ কোনো সন্ধান উলিয়াব পৰা নাই।
যুৱতী গৰাকীয়ে বেঁকী নৈত জঁপিয়াই আত্মহত্যা কৰা ঘটনাই অঞ্চলব্যাপী চাঞ্চল্যৰ সৃষ্টি কৰিছে। যুৱতীগৰাকীয়ে কি কাৰণত আত্মহত্যাৰ পথ বাছি লৈছে সেয়া এতিয়াও ৰহস্যৰ আৱৰ্তত।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
